РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   № 06

от заседание на комисия ”Управление на собствеността”
към Пленума на Висшия съдебен съвет, проведено на 20.02.2019 г.

Днес, 20.02.2019 г., сряда, от 10,30 ч., в сградата на Висшия съдебен съвет, ул. „Екзарх Йосиф” № 12, се проведе заседание на комисия „Управление на собствеността” към Пленума на Висшия съдебен съвет, в състав:

                                                        ПРЕДСЕДАТЕЛ:  Евгени Диков						                       ЧЛЕНОВЕ:  Стефан Гроздев
                                                                                       Пламена Цветанова
                                                                                       Огнян Дамянов
                                                                                       Боян Новански

ОТСЪСТВА: Олга Керелска.

           От администрацията на ВСС присъстваха: инж. Стоянка Георгиева – и.д. директор на дирекция „Управление на собствеността на съдебната власт”, инж. Димитър Шиклев – главен експерт в отдел „Инвестиции и строителство“, инж. Надежда Стоянова – главен експерт в отдел „Инвестиции и строителство“, Лидия Кирилова – главен експерт в отдел „Управление на собствеността“, Анжела Цветанова – старши експерт – юрист в отдел „Управление на собствеността“, Надежда Петрова – старши експерт – икономист в отдел „Управление на собствеността“ и Надя Горгорова - младши експерт в отдел „Управление на собствеността.

По внесените допълнителни материали и на основание последвалите разисквания по дневния ред

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

Включва в дневния ред следните допълнителни материали:

1. Предложение от г-н Боян Новански – член на Комисия „Управление на собствеността“ към Пленума на Висшия съдебен съвет за извършване на текущ ремонт на жилищни имоти, находящи се в гр. София, район „Студентски”, ж.к. Дървеница, бл. 9, вх. Г, ет. 2, ап. 68 и в район „Триадица”, бул. „Патриарх Евтимий” № 45, ет. 4, ап. 13.

І. Инвестиционна дейност 

1. ОТНОСНО: Писмо от директора на Национален институт по правосъдие с вх. № ВСС-12929/26.10.2018 г. с искане за издаване на отделна партида на електромера на ВСС в трафопоста в двора на НИП и ВСС.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

1.1.ПРИЕМА решението на Комисия „Бюджет и финанси“ към Пленума на ВСС, взето по протокол № 2/23.01.2019 г., т. 11.1. 
1.2. Монтажът на самостоятелен електромер и откриване на отделна партида на името на Висшия съдебен съвет е нецелесъобразно.
1.3. ИЗПРАЩА решението по т. 1 от настоящия протокол на директора на Националния институт по правосъдие, за сведение.

2. ОТНОСНО: Писмо от председателя на Районен съд гр. Шумен с вх. № ВСС-1025/08.02.2019 г. с искане за отпускане на средства за сформиране на ЕТИС за приемане на изготвен проект в два варианта, фаза „Идеен проект“ за обект „Проектиране/изработване на идеен и работен проект/ на СМР – преустройство и промяна на предназначението на съществуваща сграда за нуждите на РС и РП гр. Шумен, находяща се в гр. Шумен, ул. „Карел Шкорпил“ № 1“.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

2.1. ВЪЗЛАГА на Главния секретар на ВСС да подпише заповед за сформиране на технико-икономически съвет за приемане на изготвен проект в два варианта, фаза „Идеен проект“ за обект: Проектиране/изработване на идеен и работен проект/ на СМР – преустройство и промяна на предназначението на съществуваща сграда за нуждите на РС и РП гр. Шумен, находяща се в гр. Шумен, ул. „Карел Шкорпил“ №1 в състав:
- инж. Димитър Шиклев – гл. експерт в отдел „ИС“, дирекция „УССВ“ на ВСС.
- инж. Надежда Стоянова - гл. експерт в отдел „ИС“, дирекция „УССВ“ на ВСС.
- Ростислава Георгиева – зам.-председател на РС Шумен.
- арх. Галена Тодорова – управител сгради в ОС Шумен.

2.2. ИЗПРАЩА решението по т. 2 от настоящия протокол на Главния секретар на ВСС , за разпореждане.

3. ОТНОСНО: Предложение за упълномощаване на експерт от отдел „Инвестиции и строителство“ да осъществява контрол и приема изпълнението по споразумение за партньорство № 127/30.03.2016 г. по проект: „Повишаване на енергийната ефективност на обществена сграда на общинската и държавна администрация, находяща се в гр. Берковица, пл. „Йордан Радичков“ № 4“.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

3.1. Предлага на Пленума на Висшия съдебен съвет да вземе следното решение:

ВЪЗЛАГА на представляващия Висшия съдебен съвет да упълномощи инж. Димитър Дамянов Шиклев – главен експерт в отдел „Инвестиции и строителство“, дирекция „УССВ“ в АВСС да осъществи дейности по споразумение за партньорство № 127 от 30.03.2016 г. между Висшия съдебен съвет и Община Берковица за обект: “Повишаване на енергийната ефективност на обществена сграда на общинската и държавна администрация, находяща се  в гр. Берковица, пл. “Йордан Радичков“ № 4“, по който Община Берковица получи финансиране по Процедура за директно предоставяне на безвъзмездна финансова помощ BG16RFOP001-2.001 “Енергийна ефективност в периферните райони“, която се реализира в рамките на Приоритетна ос 2 „Подкрепа за енергийна ефективност в опорни центрове в периферните райони на Оперативна програма „Региони в растеж“ 2014-2020“, както следва:
1. Да оказва необходимата подкрепа и съдействие на Община Берковица  при подготовката и окомплектоването на ПРОЕКТА; 
2. Да предоставя на Община Берковица  информацията, данните и документите, необходими за подготовката на ПРОЕКТА, които са налични при него, както и да предприеме всички необходими действия по тяхното осигуряване;
3. Да осигури на Община Берковица  при поискване допълнителни данни, документи и разяснения, необходими при провеждането на предварителните консултации и при оценката на ПРОЕКТА;
4. Подписване на протокол за приемане на обследването за енергийна ефективност и установяване на техническите характеристики, свързани с удовлетворяване на изискванията на чл.169, ал.1 от Закона за устройство на територията и изготвения технически паспорт на цялата сграда;
5. Подписване на протокол за приемане на техническия/ работния проект; протокол за откриване на строителната площадка; констативен акт за установяване годността за приемане на строежа; протокол за установяване годността за ползване на обекта; протоколите за приемане на изпълнените количества и видове строително-монтажни работи, както и др. до пълната реализация на проекта;
6.  Да окаже пълно съдействие на всички участници в изпълнението на проекта, да взаимодейства с длъжностните лица от водещия партньор и външните изпълнители при осъществяване на задълженията им.

3.2. ВНАСЯ предложението като редовна точка в следващо редовно заседание на Пленума на Висшия съдебен съвет.

4. ОТНОСНО: Писмо от председателя на Административен съд гр. Благоевград с рег. № ВСС-6210/18/24.01.2019 г. за заплащане на цена за присъединяване на обекта към електрическата мрежа на „ЧЕЗ Разпределение България“ АД и захранване с необходимата мощност. 

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

4.1. ИЗВЪРШВАНЕТО на разход в размер на 15 000,00 лева за заплащане на цена за присъединяване на необходимата мощност от 200 kW на обект „Основен ремонт, преустройство и пристройка с асансьор към сграда, находяща се в гр. Благоевград, ул. „Крали Марко“ № 2 за нуждите на Административен съд – Благоевград и Районна прокуратура – Благоевград“ към електрическата мрежа на „ЧЕЗ Разпределение България“ АД е необходимо. 

Мотив: Разходът е определен съгласно чл. 33 от Наредба № 1 за регулиране на цените на електрическа енергия (обн., ДВ. бр. 25 от24.03.2017г. в сила от 24.03.2017г.) от Държавната комисия за енергийно и водно регулиране (ДКЕВР) цени за присъединяване към електроразпределителните мрежи и Решение № Ц – 002/29. 03.2002г. на ДКЕВР.

4.2. РАЗХОДЪТ за дължими такси в размер на 15 000,00 лева за присъединяване на необходимата мощност от 200 kW на обект „Основен ремонт, преустройство и пристройка с асансьор към сграда, находяща се в гр. Благоевград, ул. „Крали Марко“ № 2 за нуждите на Административен съд – Благоевград и Районна прокуратура – Благоевград“ към електрическата мрежа на „ЧЕЗ Разпределение България“ АД е по § 51 „Основен ремонт на ДМА“ за сметка на „Неразпределен резерв за проектиране и основен ремонт на сгради“.

4.3. ИЗПРАЩА решението по т. 4 от настоящия протокол на комисия „Бюджет и финанси” към Пленума на ВСС, корекция на бюджета на Административен съд – Благоевград.

5. ОТНОСНО: Доклад от инж. Надежда Стоянова – главен експерт в отдел „Инвестиции и строителство“ относно изпълнение на договор № ВСС-15754/27.12.2018 г., сключен между ВСС и „СТРОЙИНЖЕНЕРИНГ-В“ ЕООД, с предмет: „Строително-монтажни работи за изпълнение на текущ ремонт в част от сграда, находяща се в гр. София, ул. „Г. С. Раковски“ № 185, за нуждите на Администрацията на Висшия съдебен съвет“.
 
КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

5.1. ПРЕДЛАГА на дирекция „Информационни технологии и съдебна статистика“ да предприеме необходимите действия във връзка с функционирането на структурното окабеляване /включващо компютърна и телефонна мрежи/.
5.2. ИЗПРАЩА решението по т. 5 от настоящия протокол на Главния секретар на Висшия съдебен съвет, за разпореждане.

-	Текущи ремонти:

6. ОТНОСНО: Писмо от кмета на район „Възраждане“, Столична община  с вх. № ВСС-1286/31.01.2019 г. във връзка с подаден сигнал на Контактен център при Столична община.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

6.1. ПРИЕМА за аварийно, необходимо осигуряване на средства за извършване на обезопасяване със строителна мрежа на едноетажната сграда с лице към ул. „Шар планина“, част от имот публична държавна собственост, находящ се на бул. „Александър Стамболийски“ № 82, с цел осигуряване безопасността на случайно преминаващите от падащи части и архитектурни елементи от увредената фасада. Стойността на разхода е определена на 1119,00 /хиляда сто и деветнадесет/ лева с включено ДДС. Средствата следва да се предвидят по § 10-00 „Издръжка“.
 
Мотиви: Увредената мазилка пада директно върху тротоара и представлява опасност за живота и здравето на гражданите, преминаващи по тротоара. Необходимо е в най-кратки срокове да бъдат предприети необходимите действия за обезопасяване района около увредената фасада на едноетажната сграда /халета/ с лице към ул. „Шар планина“. При увреждане или разрушаване собственикът на обекта е длъжен да предприеме незабавно действия за предотвратяване или отстраняване на причинените увреждания, в съответствие с изискванията по чл. 195 от Закона за устройството на територията /ЗУТ/.

6.2. ИЗПРАЩА решението по т. 6 от настоящия протокол на Комисия „Бюджет и финанси“ към Пленума на ВСС, по компетентност.

6.3. ВЪЗЛАГА на определените отговорни лице от дирекция „Управление на собствеността на съдебната власт“, отдел „Инвестиции и строителство“ да предприемат необходимите действия за извършване на авариен ремонт на покрива на основната сграда, находяща се в гр. София, бул. „Александър Стамболийски“ № 82.

7. ОТНОСНО: Изпълнение на Решение на Комисия „Управление на собствеността“ към Пленума на ВСС, взето по протокол № 31/19.09.2018 г., т. 2, относно извършване одит на системата за отопление, вентилация и климатизация на Административен съд гр. Перник.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

	7. 1. УКАЗВА на Административния ръководител на Административен съд – Перник, в качеството му на стопанин на съдебната сграда, находяща се в гр. Перник, ул. „Търговска“ № 37 да сключи договор с „Енергоефект Консулт“ ЕООД, за извършване на техническа експертиза на ОВК системата, изградена на 5-и и частично на 4-и етаж от Съдебна палата град Перник. Стойността на разхода е определена на 2400,00 (две хиляди и четиристотин) лева с включен ДДС. Средствата следва да се предвидят по параграф §10-00 „Издръжка“.
	Мотив 1: За осигуряване на нормално функциониране и оптимално ползване, както и за отстраняване на скритите дефекти и течовете в ОВК инсталацията след въвеждането ѝ в експлоатация и последвалите й ремонти, следва да бъде извършена техническа експертиза /одит/ на вентилационната и климатична инсталация. 

	Мотив 2: Офертата на „Енергоефект Консулт“ ЕООД обхваща обследване на ОВК системите, проверка за съответствие на изградените системи с техническия проект и проверка на изпълнения проект за съответствие с предвидените товари и изисквания за енергийна ефективност. Допълнително е предложено да бъде извършена проверка на изпълнения проект за съответствие с предвиденото потребление, параметрите на топлоподаване и с нормите на енергийна ефективност.

	7.2. ИЗПРАЩА решението по т. 7 от настоящия протокол на комисия „Бюджет и финанси“ към Пленума на ВСС, за корекция на бюджета на Административен съд – Перник.

	7.3. ИЗПРАЩА решението по т. 7 от настоящия протокол на административния ръководител на Административен съд – Перник, за сведение и изпълнение.

8. ОТНОСНО: Писмо от и.ф. председателя на Окръжен съд гр. Габрово с вх. № ВСС-842/05.12.2018 г. с искане за отпускане на средства за текущ вътрешен ремонт на помещения  и профилактичен ремонт на пожарни кранове.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

8.1. Извършването на разход за текущ вътрешен ремонт на помещения /32 751,34 лв. с ДДС/ и профилактичен ремонт на пожарни кранове в сградата на Окръжен съд – Габрово / 1 089 лв. с ДДС/ е наложително и целесъобразно. Стойността на разхода е определена общо на  33 841 лв. с ДДС съгласно оферта за абонаментно обслужване от „Контакт инженеринг“ ООД за профилактика на пожарни кранове / 1 089 лв. с ДДС/ и най-ниската за 2018 г. оферта – на фирма „Гипсотехника“ ООД /33 870 лв. с ДДС/.

Мотиви: Исканият вътрешен ремонт на помещения е приет за необходим и целесъобразен, но е отложен по т. 3 от протокол №  42/09.08.2017 г. и по т. 6.2. от протокол № 20/13.06.2018 г. на КУС, поради липса на неотложност. Средствата са планувани за 2019 г. и са съгласувани по т.19 от протокол № 3/30.01.2019 г. на КБФ. В случая се касае за работа в затворени помещения, и ремонтът не зависи от метеорологичните условия.  Поради завишени цени на някои строителни дейности /напр. блажно боядисване на врати и др./, сравнено и с оферти от 2017 г., работата може да се извърши за сума съизмерима с първоначално оферираните през 2017 г. – 32 752 лв. с ДДС.

8.2. ИЗПРАЩА решението по т. 8 от настоящия протокол на комисия „Бюджет и финанси” към Пленума на ВСС, за  корекция на бюджета на  Окръжен съд - Габрово.

9. ОТНОСНО: Писмо от председателя на Районен съд гр. Стара Загора с вх. № ВСС-842/02.07.2018 г. с искане за отпускане на средства за текущ вътрешен ремонт на три съдебни зали.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

9.1. Извършването на разход за текущ вътрешен ремонт на три съдебни зали в сградата на Районен съд - Стара Загора  е целесъобразно. Стойността на разхода е определена общо на  29 996 лв. с ДДС съгласно най-ниската оферта - на фирма „ИНФРАТЕХТРАНС“ ООД.

Мотиви: Исканият вътрешен ремонт на помещения е приет за необходим и целесъобразен по т. 13 от протокол №  34/17.10.2018 г. на КУС, но е отложен  по т. 32 от протокол № 44/05.12.2018 г., на КБФ, поради последните разплащания по СЕБРА. Средствата са планувани за 2019 г. и са съгласувани по т.19 от протокол № 3/30.01.2019 г. на КБФ. В случая се касае за работа в затворени помещения, и ремонтът не зависи от метеорологичните условия.  

9.2. ИЗПРАЩА решението по т. 9 от настоящия протокол на комисия „Бюджет и финанси” към Пленума на ВСС, за  корекция на бюджета на  Районен съд - Стара Загора.

ІІ. Управление на собствеността

10. ОТНОСНО: Самостоятелен обект в сграда с идентификатор 04279.613.349.3.52 и площ 100,00 кв.м., с предназначение – парокотелна централа, находяща се в гр. Благоевград, ул. „Д-р Христо Татарчев“ № 28.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

10.1. Предлага на Пленума на Висшия съдебен съвет да вземе следното решение:

1.	ВЪЗЛАГА на административния ръководител – председател на Окръжен съд – Благоевград да организира фактическото предаване на имот – публична държавна собственост, предмет на Решение на Министерски съвет № 890/06.12.2018 г., за което да се състави протокол.
2.	Оригинален екземпляр на приемо-предавателния протокол по т. 1 да се изпрати във ВСС – по един за дирекция „Управление на собствеността на съдебната власт“ и за дирекция „Бюджет и финанси“.
3.	ИЗПРАЩА настоящото решение на административния ръководител – председател на Окръжен съд – Благоевград, заедно с РМС № 890/06.12.2018 г. и заверено копие „Вярно с оригинала“ /2 бр./ на характеристика на дълготраен актив 702031121.

10.2. ВНАСЯ предложението като редовна точка в следващо редовно заседание на Пленума на Висшия съдебен съвет.

11. ОТНОСНО: Определяне на приписани наеми от страна на Висшия съдебен съвет за частите от съдебните сгради, които се ползват от второстепенни разпоредители с бюджет към министъра на правосъдието.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

11.1. ПРИЕМА, че по обективни причини към настоящия момент не е възможно да се определи разумна оценка на справедливата стойност на наема за частите от съдебните сгради, които се ползват от второстепенни разпоредители с бюджет към министъра на правосъдието.
11.2. Във връзка със съвместно решение на КБФ и КУС по протокол № 2/24.01.2018 г., т. 1, както и предвид факта че не са налице нови обстоятелства по поставения въпрос,  ПРЕДЛАГА на главния счетоводител на АВСС да приложи разпоредбата на чл. 16.14.6 от ДДС № 20 от 2004 г. на МФ, от която следва, че не трябва да се начисляват приписани приходи и разходи от наеми на сгради и части от сгради, в които са настанени второстепенни разпоредители с бюджет към министъра на правосъдието, поради неизяснен юридически статут.
11.3. ИЗПРАЩА решението по т. 11 от настоящия протокол на дирекция „Бюджет и финанси“, по компетентност.

12. ОТНОСНО: Проект на общ списък със свободните /годни и негодни/ за обитаване ведомствени жилища, в съответствие с чл. 6, ал. 2 от Правила за отдаване под наем на недвижими имоти – частна държавна собственост, предоставени в управление на Висш съдебен съвет за жилищни нужди.

В съответствие с чл. 6, ал. 2 от Правилата за отдаване под наем на недвижими имоти – частна държавна собственост, предоставени в управление на Висш съдебен съвет за жилищни нужди, приети с решение по т. 64.1. от протокол № 19/05.07.2018 г. на ПВСС, 

КОМИСИЯ „УПРАВЛЕНИЕ НА СОБСТВЕНОСТТА”
Р  Е  Ш  И:

12.1. ПРЕДЛАГА на Пленума на Висшия съдебен съвет да вземе следното решение:

I. УТВЪРЖДАВА общ списък на свободните, годни и негодни за обитаване ведомствени жилища, разпределени за ползване и възложени за стопанисване на съответните административни ръководители на органите на съдебната власт с решение по т. 39 от протокол № 16/ 25.05.2017 г. на ПВСС, а именно:
1. Върховен касационен съд:
1.1. Апартамент № 3, намиращ се в гр. София, р-н „Овча купел“, ул. „Боряна“ № 61, бл. 216 А, ет. 1, състоящ се от три стаи, дневна, кабинет, столова, кухня и сервизни помещения, със застроена площ  160,39 кв.м и с 3.066% идеални части от общите части на сградата и от правото на строеж върху мястото. Жилището не е обзаведено и се нуждае от освежителен ремонт. Компрометирани кухненски шкафове. 
1.2. Апартамент № 27, намиращ се в гр. София, р-н „Овча купел“, ул. „Боряна“ № 61, бл. 216 А, ет. 9, състоящ се от три стаи, дневна, кабинет, столова и кухня, със застроена площ 160,39 кв.м и с 3.225% идеални части от общите части на сградата и от правото на строеж върху мястото. Жилището не е обзаведено и се нуждае от освежителен ремонт.  
1.3. Апартамент № 57, намиращ се в гр. София, р-н „Овча купел“, ул. „Букет“ № 80, кв. 93А, бл. 4А, ет. 15, състоящ се от две стаи, дневна, столова, кабинет и сервизни помещения със застроена площ 98,99 кв.м и 1.312% идеални части от общите части на сградата и правото на строеж върху мястото, заедно с мазе № 56. Жилището не е обзаведено и се нуждае от освежителен ремонт. 
1.4. Апартамент № 6, намиращ се в гр. София, р-н „Лозенец“, ул. „Люботрън“ № 11, ет. 3, състоящ се от входно антре, коридор, дневна с кухненски бокс, стая, баня с тоалетна, отделна тоалетна, дрешник и две тераси, със застроена площ 80,40 кв.м, заедно с 5.008% идеални части от общите части на сградата и от правото на строеж върху УПИ, върху който е построена сградата, целият с площ 426 кв.м. Жилището не е обзаведено и се нуждае от освежителен ремонт. 
2. Върховен административен съд:
2.1. Апартамент № 27, намиращ се в гр. София, р-н „Изгрев“, ул. „Фредерик Жолио Кюри“ № 19, бл. 156/1, ет. 14, състоящ се от две стаи, дневна, столова, кухня и сервизни помещения, със застроена площ 173,08 кв.м и с 3,043% идеални части от общите части на сградата и от правото на строеж върху мястото.
2.2. Апартамент № 89, намиращ се в гр. София, р-н „Люлин“, ж.к. „Люлин“, бл. 542, вх. Г, ет. 5, състоящ се от стая, дневна, кухня и обслужващи помещения, със застроена площ 65,26 кв.м, заедно с избено помещение № 17 с площ 3,62 кв.м, заедно с 3.945% идеални части от общите части на сградата и от правото на строеж върху мястото.
Жилището не е годно за обитаване.
2.3. Апартамент № 1, намиращ се в гр. София, р-н „Лозенец“,                     ул. „Котел“ 11, ет. 1, състоящ се от две спални, кухня, дневна-трапезария, кухненски бокс, баня и тоалетна, три балкона, със застроена площ 83,95 кв.м, заедно с мазе № 4 и с приспадащите му се идеални части от общите части на сградата и от правото на строеж. 
Жилището не е годно за обитаване. 
3. Апелативен специализиран наказателен съд: 
3.1. Ателие № 37, намиращо се в гр. София, р-н „Триадица“,                      местност „Манастирски ливади – изток“, кв. 6а, ж.к. „Манастирски ливади-Б“ № 61, секция „А+Б“, вход „Б“, мансарден и подпокривен етажи, на две нива, с разгъната застроена площ общо за двете нива 132,87 кв.м, от които: първо ниво, разположено на мансардния етаж, на кота +16,72 м, състоящо се от антре, дневна-столова с кухненски бокс, тоалетна и тераса; второ ниво, разположено на кота +19,34 м, състоящо се от две спални и баня с тоалетна, заедно с прилежащото му мазе № 27, находящо се в подземен етаж на кота -2,95 м, с площ 3,40 кв.м, заедно с припадащите му се 0,942% идеални части от общите части на сградата, равняващи се на 23,67 кв.м, както и заедно със съответното право на строеж върху урегулирания поземлен имот, върху който е построена сградата. 
4. Окръжен съд – Велико Търново: 
4.1. Апартамент № 11, намиращ се в гр. Велико Търново, ул. „Д. Цончев“ № 14, вх. В, ет. 4, състоящ се от дневна, спалня, кухня, коридор, баня и тоалетна и една тераса, със застроена площ 69,21 кв.м и  избено помещение № 11 със застроена площ 11,53 кв.м, заедно с 2,26 % идеални части от общите части на сградата и от правото на строеж.
Жилището не е годно за обитаване.
5. Районен съд – Чирпан: 
5.1. Апартамент № 38 З, намиращ се в гр. Чирпан, ул. „М. Кочев“ № 5, вх. В, ет. 3, състоящ се от спалня, дневна и кухня със застроена площ 56, 68 кв.м, ведно с мазе № 8 със застроена площ 4,12 и заедно с  1.293% идеални части от общите части на сградата. 
Жилището не е годно за обитаване.
6. Прокуратура на Република България:
6.1. Апартамент № 68, намиращ се в гр. София, ж.к. „Овча купел“, ул. „Букет“ № 56, бл. 6, вх. А, ет. 17, състоящ се от три стаи, кухня и сервизни помещения, със застроена площ 98.87 кв.м, заедно с мазе № 68 и с 1.311% идеални части от общите части на сградата и от правото на строеж върху мястото.
6.2. Апартамент № 78, намиращ се в гр. София, ул. „Симеоновско шосе“ № 83, бл. 1, вх. В, ет. 5, състоящ се от дневна, бокс и сервизни помещения, със застроена площ 30,42 кв.м, заедно с мазе № 2, ведно с 2.049% идеални части от общите части на сградата и от правото на строеж върху мястото. 
Жилището не е годно за обитаване.
6.3. Ателие № 28, намиращ се в гр. София, район „Витоша“, местност „Манастирски ливади – запад“, кв. 3, ул. „Казбек“ № 30, бл. В, вх. Е, първо подпокривно ниво, състоящо се от дневна-ателие, кабинет, баня с тоалетна и тераса с площ 16,29 кв.м, със застроена площ 52,46 кв.м, заедно с 2,29% идеални части от общите части на сградата и от правото на строеж върху мястото.
6.4. Апартамент № 17, намиращ се в гр. Казанлък, ул. „Княз Александър Батенберг“, бл. Б, ет. 3, състоящ се от стая, кухня, тераса, коридор и санитарен възел, със застроена площ 42,31 кв.м и 2,74 кв.м от общите части на сградата, заедно с прилежащото му избено помещение № 14 с полезна площ 3,17 кв.м и таванско помещение № 24 с полезна площ 5,75 кв.м. 
Жилището не е годно за обитаване.
6.5. Апартамент № 46, намиращ се в гр. София, ж.к. „Красно село“, бл. 199, ет. 11, състоящ се от две спални, дневна, кухня, столова, антре и две сервизни помещения, заедно със складово помещение № 19 на 11-ти етаж с площ 4,47 кв.м и 1,471% идеални части от общите части на сградата и от правото на строеж върху мястото.
6.6. Апартамент № 19, намиращ се в гр. София, район „Лозенец“, ул. „Милин камък“ № 5, ет. 4, състоящ се от една стая, хол, кухня, баня с тоалетна и гардеробно антре, заедно с прилежащото зимнично  помещение № 19 с площ 7,00 кв.м, прилежащото таванско помещение № 19 и прилежащите идеални части от общите части на сградата и идеалните части от правото на строеж върху дворното място, върху което е построена сградата.
Жилището не е годно за обитаване. 
6.7. Апартамент № 26, намиращ се в гр. Ямбол, ул. „Димитър Благоев“ бл. 17,вх. „А“, ет. 7, състоящ се от стая, кухня, сервизни помещения и коридор, със застроена площ 42,61 кв.м, ведно с таванско помещение № 10 с площ 5,79 кв.м, заедно с 0,435% идеални части от общите части на сградата и от правото на строеж върху мястото.
6.8. Апартамент № 9, намиращ се в гр. София, ж.к. „Красно село“, ул. „Топли дол“ № 1А, над IV жилищен етаж, състоящ се от: на първо ниво – кухня, антре, дневна, спалня, тоалетна, две тераси и вътрешна стълба и на второ ниво – две спални, коридор и баня с тоалетна, със застроена площ 201,43 кв.м, ведно с мазе № 3 с площ 6,30 кв.м, заедно с 13,92% идеални части от общите части на сградата и правото на строеж. 19 на 11-ти етаж с площ 4,47 кв.м и 1,471% идеални части от общите части на сградата и от правото на строеж върху мястото.
7. Висш съдебен съвет:
7.1. Апартамент на втория етаж в източната част на сграда, намиращ се в гр. София, р-н „Витоша”, ж.к „Павлово-Бъкстон”, ул. „Велики прелом” № 12, състоящ се от дневна, две спални, кухня, баня и тоалетна, тераса, стая, антре, тоалетна и балкон, със застроена площ 144,12 кв.м, заедно с принадлежащото избено помещение № 12 с площ от 13,50 кв.м, заедно с 1/2 идеална част от тавански помещения в подпокривното пространство, ведно с 20% идеални части от общите части на жилищната сграда и 25% идеални части от дворното място.
7.2. Апартамент № 19, намиращ се в гр. София, район „Люлин“, ж.к. „Люлин-6“, бл. 634 (стар №40-43), вх. Б, ет. 1, състоящ се от две стаи, дневна, кухня и сервизни помещения, със застроена площ 81,06 кв.м, с принадлежащо мазе №1 с площ 2,64 кв.м, заедно с 2,362% идеални части от общите части на сградата и от правото на строеж върху мястото.
7.3. Апартамент № 13, намиращ се в гр. София, бул. „Патриарх Евтимий“ № 45, етаж IV, състоящ се от две стаи, хол, кухня, входно антре, черно антре, клозет и баня, със застроена площ 91,45 кв.м, заедно с таванско и избено помещение и 5,80% ид.части от общите части на сградата и мястото - цялото от 738 кв.м.
Жилището не е годно за обитаване.
7.4. Апартамент № 68,намиращ се в гр. София, район „Студентски“, ж.к. „Дървеница“, бл. 9, вх. „Г“, ет. 2, състоящ се от две стаи, хол, кабинет, столова, бокс и сервизни помещения, със застроена площ 136,85 кв.м /с 2/5 балкони/, мазе № 30 със застроена площ 10 кв.м и с 1,258% идеални части от общите части на сградата и отстъпеното право на строеж.
Жилището не е годно за обитаване.

II. ИЗПРАЩА настоящото решението на дирекция „Информационни технологии и съдебна статистика“ за публикуване на интернет страницата на Висшия съдебен съвет.

12.2. ВНАСЯ предложението като редовна точка в следващо редовно заседание на Пленума на Висшия съдебен съвет.

13. ОТНОСНО: Разпределение на ползването на помещенията в сградата на Съдебна палата гр. Казанлък, ул. „Паисий Хилендарски“ № 16.

В 11:15 часа г-жа Пламена Цветанова влиза в залата.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

На основание чл. 388, ал. 1, предложение първо от Закона за съдебната власт и писмо рег. № ВСС-ВСС-8887/11.02.2019 г. от административния ръководител на Районен съд - Казанлък,

13.1. ПРЕДЛАГА на Пленума на Висшия съдебен съвет да вземе следното решение:

УТВЪРЖДАВА разпределението на ползването на помещенията в Съдебна палата – Казанлък, с административен адрес: гр. Казанлък, ул. „Паисий Хилендарски“ № 16, както следва:

ПЪРВИ ЕТАЖ: 
Районен съд
1. Стая № 1 – стая за домакин и чистачки;
2. Стая № 2 – регистратура;
3. Стая № 3 – бюро по съдимост 
4. Стая № 4 – призовкари;
5. Стая № 6 – съдия по вписванията;
6. Стая № 7 – съдия по вписванията;
7. Стая № 8 – държавен съдебен изпълнител;
8. Стая № 9 – деловодство СИС;
9. Стая № 10 – държавен съдебен изпълнител;
10. Стая № 11 – архив СИС;
11. Стая № 12 – деловодство СИС;
12. Архив нотариус Буркова;
13. Офис за банка;
14. Съдебна зала № 4;
15. Съвещателна стая;
16. Съдебна зала № 5;
17. Дамска тоалетна – служебна;
18. Мъжка тоалетна – служебна и за инвалиди;

Районна прокуратура
1. Регистратура.

	ВТОРИ ЕТАЖ:
	Районен съд
1.Съдебни секретари;
2. Съдебна зала № 2;
3. Съдебна зала № 3;
4. Стая № 13 – председател на РС;
5. Стая № 14 – административен секретар;
6. Стая № 15 – съдебни секретари;
7. Стая № 16 – съдебни секретари;
8. Стая № 17 – системен администратор;
9. Стая № 18 – архивар и съд. деловодител;
10. Архив.
11. Стая – наказателно деловодство;
12. Стая за запознаване с делата;
13. Стая – гражданско деловодство;
14. Съдебни секретари;
15. Съдебна зала № 1;
16. Адвокатска стая;
17. Стая за класифицирана информация;
18. Сървър;
19. Дамска тоалетна – служебна;
20. Тоалетна за граждани.

ТРЕТИ ЕТАЖ:
Районен съд
1.Стая № 25 – районен съдия;	
2.Стая № 26 – районен съдия;	
3.Стая № 29 – районен съдия;	
4.Стая № 30 – районен съдия;
5.Стая № 31 – заместник-председател на РС;
6. Стая № 32 – районен съдия;
7. Стая № 33 - районен съдия;
8. Стая за веществени доказателства и архив-счетоводство;
9. Стая № 34 – архив;
10. Стая № 37 – съдебни секретари;
11. Стая № 38 – счетоводство;
12. Стая № 39 - районен съдия;
13. Стая № 40 - районен съдия;
14. Мъжка тоалетна – служебна.

Районна прокуратура
1.Стая № 22 – административен секретар;
2. Стая № 22А – районен прокурор;
3. Стая № 23 – прокурор;
4. Стая № 24 – прокурор;
5. Стая № 27 – прокурор;
6. Стая № 28 – прокурор;
7. Стая № 35 – счетоводство и сървър;
8. Стая № 36 – деловодство;
9. Стая РП 1 – деловодство;
10. Стая РП 1 – архив;
11. Архив;
12. Стая № 41 – прокурор;
13. Стая № 42 – прокурор;
14. Тоалетна.

Забележка: 
Областно звено „Охрана“ се помещава на първи етаж в стая № 1 – помещение дежурен по охрана и стая № 2 – канцелария.
Агенция по вписванията се помещава на първи етаж в стая № 5 – служба по вписванията и архив.

13.2. ВНАСЯ предложението като редовна точка в следващо редовно заседание на Пленума на Висшия съдебен съвет.

14. ОТНОСНО: Постъпили заявления за закупуване на жилища от ведомствения жилищен фонд на ВСС.

Г-жа Пламена Цветанова – член на Комисия „Управление на собствеността изрази становището си, че проекта на решение следва да бъде с отделни диспозитиви на решения по всички заявления, постъпили в АВСС от кандидати за закупуване на жилища от ведомствения жилищен фонд на ВСС. В проекта на решение да бъдат изложени и конкретни мотиви за отказ на всеки кандидат.
След проведеното обсъждане,

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:
14.1. ОТЛАГА вземането на решение по т. 14 за следващото заседание на Комисията.
14.2. ВЪЗЛАГА на Анжела Цветанова – старши експерт – юрист в отдел „Управление на собствеността“ да подготви нов проект на решение, в което да бъдат прецизирани отделни диспозитиви на решения по всички заявления, постъпили в АВСС от кандидати за закупуване на жилища от ведомствения жилищен фонд на ВСС. В проекта на решение да бъдат изложени и конкретни мотиви за отказ на всеки кандидат.
14.3. Проектът на решение да се внесе за разглеждане в заседанието на Комисия „Управление на собствеността“ към Пленума на ВСС, насрочено за 27.02.2019 г.

Допълнителни точки, включени за разглеждане
в заседание на Комисия „Управление на собствеността”

            15. ОТНОСНО: Предложение от г-н Боян Новански – член на Комисия „Управление на собствеността“ към Пленума на Висшия съдебен съвет за извършване на текущ ремонт на жилищни имоти, находящи се в гр. София, район „Студентски”, ж.к. Дървеница, бл. 9, вх. Г, ет. 2, ап. 68 и в район „Триадица”, бул. „Патриарх Евтимий” № 45, ет. 4, ап. 13.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

15.1. ДАВА СЪГЛАСИЕ за извършване на текущ ремонт на жилищни имоти, находящи се в гр. София, район „Студентски”, ж.к. Дървеница, бл. 9, вх. Г, ет. 2, ап. 68 и в район „Триадица”, бул. „Патриарх Евтимий” № 45, ет. 4, ап. 13.

15.2. ВЪЗЛАГА на дирекция „Управление на собствеността на съдебната власт“ да предприеме необходимите действия, с оглед извършване на текущ ремонт на жилищни имоти, находящи се в гр. София, район „Студентски”, ж.к. Дървеница, бл. 9, вх. Г, ет. 2, ап. 68 и в район „Триадица”, бул. „Патриарх Евтимий” № 45, ет. 4, ап. 13.

                               ПРЕДСЕДАТЕЛ 
		          НА КОМИСИЯ „УПРАВЛЕНИЕ НА СОБСТВЕНОСТТА” 
                               КЪМ ПЛЕНУМА НА ВСС: /п/     ЕВГЕНИ ДИКОВ